Eg vil vegna Blákrossheimið fegin ynskja øllum okkara viðskiftafólkum eini gleðilig jól og eitt av Harranum signað nýggjár. Øllum tykkum, sum hava leita tykkum viðgerð bæði á Blákrossheiminum og í okkara ungdómsviðgerð, DAT Ung, ynski eg eina friðsæla hátíð. Tað dirvi og mót, sum krevst, tá ið ein skal gera eina djúpa og umfatandi broyting í lívinum, tað er tað, sum gevur mær og hinum starvsfólkum á Blákrossheiminum vón og árræði í okkara arbeiði. Haldið fast við ta broyting, sum tit hava gjørt. Eg vóni, at tykkum øllum skal gangast væl í komandi ári. Til tykkum, sum vit samstarva við hvønn dag, vil eg somuleiðis ynskja eina friðsæla hátíð. Teir stovnar innan heilsu- og almannaverkið, umframt tær vinnufyritøkur, sum vit samstarva við–takk fyri alla vælvild. Eg eri eisini av hjarta takksom fyri tær gávur, sum einstaklingar hava latið Blákrossheiminum í farna ári. Alt hetta hevur alstóran týdning fyri tað arbeiðið, vit gera, og fyri tey viðskiftafólk, sum koma inn til okkara. Við vón um áhaldandi gott samstarv.